CELEX: 62014CN0281
Language: da
Date: 2014-06-09 00:00:00
Title: Sag C-281/14 P: Appel iværksat den 9. juni 2014 af Società per l'aeroporto civile di Bergamo-Orio al Serio SpA (SACBO SpA) til prøvelse af kendelse afsagt af Retten (Tredje Afdeling) den 31. marts 2014 i sag T-270/13, Società per l'aeroporto civile di Bergamo-Orio al Serio SpA (SACBO SpA) mod Europa-Kommissionen, Forvaltningsorganet for Innovation og Netværk (INEA)

1.9.2014   
            
            
               DA
            
            
               Den Europæiske Unions Tidende
            
            
               C 292/17
            
         Appel iværksat den 9. juni 2014 af Società per l'aeroporto civile di Bergamo-Orio al Serio SpA (SACBO SpA) til prøvelse af kendelse afsagt af Retten (Tredje Afdeling) den 31. marts 2014 i sag T-270/13, Società per l'aeroporto civile di Bergamo-Orio al Serio SpA (SACBO SpA) mod Europa-Kommissionen, Forvaltningsorganet for Innovation og Netværk (INEA)
   (Sag C-281/14 P)
   2014/C 292/21
   Processprog: italiensk
   
      Parter
   
   
      Appellant: Società per l'aeroporto civile di Bergamo-Orio al Serio SpA (SACBO SpA) (ved avvocati M. Muscardini, G. Greco og G. Carullo)
   
      De andre parter i appelsagen: Europa-Kommissionen og Forvaltningsorganet for Innovation og Netværk (INEA)
   
      Appellanten har nedlagt følgende påstande
   
   
               —
            
            
               Efter at det er fastslået, at SCABO's søgsmål kan antages til realitetsbehandling, og at anordningen af 18. marts 2013 kan anfægtes, ophæves Rettens dom af 31. marts 2014 afsagt i sag T-270/13 i sin helhed, således at de i første instans fremsatte påstande tiltrædes, når det i henhold til artikel 61, stk. 1, i statutten for Domstolen findes, at retsakternes tilstand giver mulighed herfor: det fastslås, at der ikke foreligger forsøg på undvigelse, eller at underinddelingen af de aktiviteter, der var genstand for finansiering, var kunstig, og INEA's afgørelse af 18. marts 2013 annulleres, for så vidt som den udelukker esterne udgifter til aktiviteterne 1, 2.1, 4, 5, 6 og 7 og derved nedsatte den skyldige finansiering og krævede tilbagebetaling af 1 58  517,54 EUR, med alle retlige følger.
            
         
               —
            
            
               Kommissionen tilpligtes at betale sagens omkostninger.
            
         
      Anbringender og væsentligste argumenter
   
   
               I.
            
            
               Til støtte for appellen af den kendelse, hvorved Retten afviste sagen.
               
                           I.1-.
                        
                        
                           Vedrørende fastslåelsen af en manglende berettigelse. Retlig fejl: tilsidesættelse og/eller urigtig anvendelse af artikel 263, stk. 4, TEUF, artikel 6 EMRK og artikel 13 EMRK, artikel 47 i Den Europæiske Unions charter om grundlæggende rettigheder, artikel III. 8, stk. 2, i afgørelse K (2010) 4456, artikel 296, stk. 2, TFUE, idet begrundelsen og konklusionen mangler og/eller er selvmodsigende, artikel 107 TEUF og artikel 108, stk. 3, TEUF.
                           
                                       —
                                    
                                    
                                       Kendelsen er behæftet med en mangel, for så vidt som det fandtes, at SACBO medfinansierer og er ansvarlig for hele investeringen og er iværksætter af denne, som dermed er underlagt alle den anfægtede afgørelses virkninger, både for den manglede tilbagesøgning af de foretagne investeringer og i forhold til de beløb, der skal tilbagebetales, og i forhold til de heri fastsatte skyldige beløb, der alle er knyttet til sagsøgerens adfærd.
                                    
                                 
                                       —
                                    
                                    
                                       Tilsidesættelse af artikel 107 TEUF og 108 TEUF, idet Retten har undladt at finde, at ENAC’s deltagelse i medfinansieringen er nødvendiggjort af EU-retten, som den manglende tilbagebetaling af en ulovlig statsstøtte udgør.
                                    
                                 
                                       —
                                    
                                    
                                       Kendelsen er behæftet med en mangel, for så vidt som der ikke blev taget hensyn til SACBO's rolle som led i den procedure, der førte til udstedelsen af den anfægtede afgørelse.
                                    
                                 
                                       —
                                    
                                    
                                       Kendelsen er behæftet med en mangel, for så vidt som der ikke blev taget hensyn til SACBO's berettigelse som følge af skaden på dets omdømme, som SCABO led på grund af den omtvistede afgørelse.
                                    
                                 
                     
                           I.2-.
                        
                        
                           For så vidt som den meddelte retsakt ikke kan anfægtes. Retlig fejl: tilsidesættelse og/eller urigtig anvendelse af artikel 263, stk. 4, TEUF og tilsidesættelse af artikel III. 3.6 og III. 3.9, i finansieringsafgørelsen, tilsidesættelse og/eller urigtig anvendelse af artikel 296, stk. 2, TEUF, idet begrundelsen er selvmodsigende.
                           
                                       —
                                    
                                    
                                       Kendelsen er behæftet med en mangel, for så vidt som det ikke fandtes, at afgørelsen allerede klart og endeligt fastslog finansieringsenheden og de beløb, der skulle tilbagebetales, ligesom den i sig selv udgør en tilbagebetalingsforpligtelse.
                                    
                                 
                                       —
                                    
                                    
                                       Kendelsen er behæftet med en mangel, for så vidt som det ikke fandtes, at den anfægtede afgørelse udgør den afsluttende og endelige retsakt for den selvstændige procedure om nedsættelse af finansieringen, der er forskellig fra den senere fase om effektiv tilbagesøgning.
                                    
                                 
                     
         
               II.
            
            
               Gengivelse af anbringenderne anført under sagen i første instans (1) i henhold til artikel 61, stk. 1, i Domstolens statut.
            
         
      (1)  EUT C 207, s. 46.